


MORGAN BACH A'I FAM 
YN YMDDYDDAN 


YN NGHYLCH 


MYNED | AUSTRALIA, 


dil 


rr Y FAM. 


Morgan bach, fy machgen anwyl, 
| Ie'r bachgen bach di-nam, 
| Aros, rho dy glust ì wrando 
Ar gynghorion dwys dy fam ; 
Paid » bod mor galon-galed, 
Paid a'm gadael wrth fy hun, 
Heb na brawd, na chwaer, na chydmar, 
Dan y tonau'n wael fy llun. 


MORGAN 


Anwyl fam, 'rwyf yn eich caru, 
Mae fy mron yn foddfa laith 

Pan b'wy'n meddwl am ffarwelio, 
A myn'd dros y moroedd maith, 

Ond 'rwyf wedi penderfynu, 
Mynnu gwel'd y gwledydd pell, 
myn'd draw i wlad Australia, 
Er cael meddu bywyd gwell. 


Y FAM. 


O ! fy anwyl fachgen' serchog, 

Tro'th feddyliau gwap i ffwrdd, 
Cyn y gwelot dir Australia, 

Geill rhyw anffawd dd'od i'th gwrdd ; 
Dichon daw rhyw aflwydd iti, 

Geill y gwynt i chwythu'n gros, 
Geill y llong i fyn'd yn ddarnau, 

hwng y creigiau ganol nos. 


MORGAN, 


Gwir, fe allai imi ddygwydd, 
Lawer o rhyw droion chwith, 

Ac fe allai gyda hyny, 
Na ddo'nt i'm cyfarfod byth ; 

i Geill i'm dd'od yn ddyn cyfoethog, 

o A chyfrifol yn y wlad, 

ì Ac o fendith fawr i chwithau, 

| Fel bu Joseph gynt i'w dad, 


Y FAM. 


Morgan anwyl, bydd yn dawel, 
Aros yma yn dy wlad, 
am Cofia'r cynghor dwys difrifol 
“ Gefaist gan dy dirion dad ; ' 
'Roet yn addaw'r amser hyny, 
Bod yn dyner wrth dy fam, 
Ac y buaset yn gofalu 
Na chawn weled unrhyw gam. 

MORGAN. 


O ! fy mam, 'rwy'n cofio hyny, 
Ac mi fyddaf at fy ngair, 
Nid anghofiaf fyth mo honoch, 
Pan P'wyf draw yn ngwlad yr aur; 
Byddaf fyw yn faehgen sobr, 
A rhinweddol yn y wlad, 
Er mwyn cadw fy addewid 
A wnes gynt i'm tirion dad. 


Y FAM, 


Muorgau bach, pe.cawn i feddu 
Aur Awstralia yn un swm, 
Yn ymddifad o'th gyfeillach, 
Bydd fy nghalon fel y plwm; 
Cofia am dy eiriau difir, 
Cofio am dy olwg iach, 
Cofio am y bronau sugnodd 
Aca fagodd, Morgan bach— 


Cofio swn y traed yn cerdded 
Mor ysgafned at y drws, 

Cofio'r gofal mawr oedd genyf 
Finau am fy machgen tlws, 

A wna imi syfrdanu, 
Heb un gobaith d'od yn well, 

Tithau, Morgan bach, yn dawel, 
Draw yn nghanol gwledydd pell, 


MORGAN, 


Anwyl fam, 'rwyf bron ymado, 
A ffarwelio a fy ngwlad, 
Dewch gyda mi tua'r gladdfa 
I gael gweled bedd fy nghad! 

Mi orweddaf yn ei ochr, 
A rho'f gusan ar y fan, 

A rho'f ffarwel iddo'n dawel, 
Hyd nes cwyd ei lwch i'r lan. 


Y FAM. 


Morgan bach, mae'n orchwyl caled, 
I mi weled bedd dy dad, 

Ac wrth hyny'n gorfod 'madael 
A fy uuig blentyn mad! 

Tori'm calon wnaf o hiraeth 
'Nawr ar unwaith ar dŷ ol, 

Heb un gobaith cael dy weled 
Morgan bach yn dyfod "nol, 


MORGAN. 


O! fy anwyl fam serchocaf, 
Dacw'r captain ar y bwrdd, 
Rhaid i'm calon laeth hiraethlon 
I ffarwelio a myn'd ffwrdd. >r 
Cofiwch fi yn eich gweddïau 
Hwyr a boreu gyda Duw, 
lor y nef fo'n rhan i chithau, 


Yw'm dymuniad tra f'och byw. 
ISAAC THOMAS. 





